Diari Oficial de la Generalitat Valenciana


Sumari del DOGV 1555, del 31-05-1991 (1991/821331)

DECRET 72/1991, de 13 de maig, del Consell de la Generalitat valenciana, pel qual s'accepta la cessió, a títol gratuït, d'uns terrenys de 2.147,50 m2, situats a Segorbe, destinats a la construcció d'una residencia de tercera edat, realitzada per la Caixa d'Estalvis de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/05/13/72/dof/vci/html**

### Dades del document

Número de DOGV
:   1555

Data del DOGV
:   31-05-1991

Secció del DOGV
:   DISPOSICIONS GENERALS

Número del document
:   1991/821331


Data del document
:   13-05-1991

Organisme emissor
:   Conselleria d'Economia i Hisenda

Tipus de document
:   Decret

Decret 72/1991, de 13 de maig, del Consell de la Generalitat Valenciana, pel qual s'accepta la cessió a títol gratuït d'uns terrenys de 2.147'50 m2 situats a Segorbe, destinats a la construcció d'una residència de tercera edat, realitzada per la Caixa d'Estalvis de València.  
El Consell d?Administració de la Caixa d'Estalvis de València, en sessió plenària de data 12 de febrer de 1991, acordà la cessió gratuïta a la Generalitat Valenciana d'uns terrenys situats a Segorbe, dels quals és propietària.  
Aquesta cessió es realitza amb el fi determinant de construir-hi una residència de tercera edat.  
A petició del Conseller de Treball i Seguretat Social s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern valencià l?acceptació de la cessió gratuïta. indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 13 de maig de 1991,  
DECRETE  
Article primer  
S'accepta la cessió, a títol gratuït, realitzada per la Caixa d'Estalvis de València, d'uns terrenys de 2.147'50 m2 de superfície situats a Segorbe, amb façanes que donen als carrers de Manuel Gómez Máñez, Benaguasil, de Valentín Galarza i de Max Aub, que confronten:  
Per davant, amb el carrer de Manuel Gómez Máñez; dreta entrant, carrer de Max Aub; esquerra, edifici en règim de propietat horitzontal ubicat sobre una parcel·la que era del Sr. José Antonio Pérez Soriano i carrer de Benaguasil; i fons, aquest edifici i el carrer de Valentín Galarza.  
Figura inscrita en el tom 370, llibre 145 de Segorbe, foli 29, finca núm. 17.319.  
Article segon  
Aquesta cessió gratuïta dels terrenys esmentats comporta el compromís, per part de la Generalitat Valenciana, de construir-hi una residència de tercera edat, segons el conveni subscrit entre la Caixa d'Estalvis de València i el Conseller de Treball i Seguretat Social amb data 12 de febrer de 1991.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIONS FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 13 de maig de 1991.  
El President de la Generalitat Valenciana,   
JOAN LERMA I BLASCO  
El Conseller d?Economia i Hisenda,   
ANTONI BIRLANGA CASANOVA


Còpia Permalink ELI